L'Ordine Nuovo

H L'Ordine Nuovo (σημαίνει: Η Νέα Τάξη) ήταν εβδομαδιαία εφημερίδα που ιδρύθηκε την 1η Μαΐου 1919 στο Τορίνο της Ιταλίας από μια ομάδα εντός του Ιταλικού Σοσιαλιστικού Κόμματος, μεταξύ των οποίων και ο Αντόνιο Γκράμσι, ο Άντζελο Τάσκα και ο Παλμίρο Τολιάτι. Η εφημερίδα διαδέχτηκε την La Città futura, εφημερίδα ευρείας κυκλοφορίας. Οι ιδρυτές της L'Ordine Nuovo ήταν θιασώτες της Ρωσικής Επανάστασης και υποστήριξαν σθεναρά την άμεση δημιουργία σοβιέτ στην Ιταλία. Πίστευαν ότι τα υπάρχοντα εργοστασιακά συμβούλια των εργατών θα μπορούσαν να ενισχυθούν ώστε να αποτελέσουν τη βάση για την κομμουνιστική επανάσταση. Ωστόσο, ο Αμαντέο Μπορντίγκα, ο οποίος θα γινόταν ο ιδρυτής του Κομμουνιστικού Κόμματος Ιταλίας, επέκρινε το σχέδιο ως συνδικαλισμό, λέγοντας ότι τα σοβιέτ θα πρέπει να δημιουργηθούν μόνο αφότου η Ιταλία τεθεί υπό κομμουνιστικό έλεγχο.

Παραπομπές

Εφημερίδες με τόπο έκδοσης την Ιταλία
Εφημερίδες στην ιταλική γλώσσα
Κομμουνιστικές εφημερίδες